Escombe is geleë in 'n rustige woonbuurt. Die kamer het voldoen aan al ons vereistes en was baie netjies. Ronald het ons tot by lughawe gaan aflaai. Baie dankie vir jou gasvryheid.
Ek en my moeder van 86 jaar oud het daar gekuier vir 1 week. Alles was baie netjies en die gasheer Robbie het uit sy pad gegaan om dit aangenaam te maak. Baie rustige omgewing en aangename atmosfeer. Baie dankie vir 'n aangename rustydjie. Kan die plek aanbeveel beslis vir enigiemand wat sou belangstel.
Akkommodasie netjies en gerieflik. Eienaar vriendelik en behulpsaam. Stil en rustige omgewing asook veilig. Ek kan nie enige negatiewe resensie oor die akkommodasie gee nie. Vir my as iemand wat akkommodasie vir 'n week gesoek het, was dit wat ek wou gehad het en gerieflik.
Eenhede is baie goed toegerus, die plek is veilig en die geriewe soos die braai en swembad is in goeie toestand. Die eenhede word elke dag skoongemaak en ons het regtig waarde vir ons geld ontvang.
Die oom daar is baie vriendelik en het ons verwelkom by sy plek. Hyt met ons kom gesels en uitgevra oor wat ons gaan doen. Sal enige tyd weer daar gaan bly. Dit was regtig 'n baie lekker tyd gewees daar en ons sal dit aanbeveel vir almal.
Dit was 'n baie lekker plek om te bly. Eienaar is baie vriendelik en behulpsaam asook die skoonmaakdienste. Dit het gevoel ek is by my eie huis so tuis het ek gevoel. Baie dankie, sal definitief weer daar gaan bly as ek Durban toe.
Ons het baie lekker gebly. Daar is alles wat jy nodig het. Dit was ons eerste gesinsvakansie met ons 4-jarige en ons kon oor niks kla nie. Die eienaar was baie vriendelik en behulpsaam en het so nou en dan by ons kom hoor of alles nog reg is, want ons kla oor niks nie. Ons het die kamer onder by die swembad gekry. Dis 'n kamer met 'n groot bed en 'n enkelbed vir ons seuntjie. Daar is 'n badkamer met 'n stort, wasbak en kaste en ons het ons eie kombuisie gehad. Daar was ook elke oggend iemand om te kom skoonmaak as ons uit is. Niks het weg geraak nie en alles was veilig gewees. Dis perfek as jy heeldag uit is saam met jou gesin. Ons sal verseker weer terug gaan.
Die eenheid wat aan ons toegestaan was, was nie dieselfde soos uitgebeeld op die webtuiste nie. Ons het verwag om 'n wooneenheid met 'n selfsorgkombuis as deel van die eenheid te ontvang. Wanneer net 'n kamer met 'n aparte selfsorgkombuis wat gedeel word met ander gaste toegestaan word, soos in ons geval, moet dit ook op die webtuiste vertoon word sodat jy weet wat om te verwag.
Die akkommodasie is van hoogstaande gehalte en die perseel is gerieflik met 'n ontspanningsarea en swembad. Waarde vir geld waarskynlik die grootste aantrekking en dis naby snelweg na die Bluff. Wees net versigtig vir die trappe na benede, maar dis nie regtig 'n struikelblok nie. Die eienaar is deurentyd byderhand om gaste gemaklik en tuis te maak. Ons sal weer daar gaan kuier
Hartlike ontvangs. Eienaar is baie gaaf en sien om na sy gaste. Dit is meer as wat ons verwag het vir die prys. Sal dit by enige iemand aanbeveel en sal enige tyd weer terug gaan om te kuier. Baie dankie!